โรเบิร์ต อาบาจยาน (16 พฤศจิกายน ค.ศ. 1996 – 2 เมษายน ค.ศ. 2016) เป็นจ่าสิบเอกชาวอาร์เมเนียในกองทัพป้องกันของสาธารณรัฐอาร์ทซัค เขาได้รับตำแหน่ง 'วีรบุรุษแห่งอาร์ทซัค' หลังการเสียชีวิตซึ่งเป็นตำแหน่งกิตติมศักดิ์สูงสุดของสาธารณรัฐอาร์ทซัค อาบาจยานต่อสู้เพียงลำพังเป็นเวลาหลายชั่วโมงกับหน่วยรบพิเศษของกองทัพอาเซอร์ไบจานระหว่างเหตุปะทะระหว่างอาร์เมเนียและอาเซอร์ไบจาน ค.ศ. 2016 ในแนวรบด้านตะวันออกเฉียงเหนือในคืนวันที่ 1–2 เมษายน เขาทำท่าราวกับจะยอมแพ้ จากนั้นก็ได้ทำการดึงระเบิดมือออกมาและระเบิดทหารอาเซอร์ไบจานที่กำลังเข้ามารวมถึงตัวเขาด้วย ประวัติ ชีวิตช่วงแรก อาบาจยานเกิดในปี ค.ศ. 1996 ที่เมืองเยเรวาน ในปี ค.ศ. 2003 เขาได้เข้ารับการศึกษาที่โรงเรียนพื้นฐานในเยเรวานแห่งที่ 147 ในเขตคานาเกอร์-เซย์ตุน เขาสำเร็จการศึกษาในปี ค.ศ. 2012 และได้เข้าเรียนที่วิทยาลัยการแพทย์พื้นฐานแห่งรัฐเยเรวาน ซึ่งเขาสำเร็จการศึกษาในปี ค.ศ. 2014 ด้วยปริญญาด้านเทคโนโลยีทันตกรรม จากนั้นเขาเข้าเรียนที่สถาบันการแพทย์ที่ตั้งชื่อตามแม่ชีเทเรซาในปีเดียวกัน การรับราชการทหาร อาบาจยานได้เข้ารับราชการทหารในปี ค.ศ. 2014 เนื่องจากมีผลงานทางทหารที่ดี เขาจึงได้รับการเลื่อนยศเป็นจ่าสิบเอก เหตุปะทะระหว่างอาร์เมเนียและอาเซอร์ไบจาน ในคืนวันที่ 1–2 เมษายน ค.ศ. 2016 ตามแนวตะวันออกเฉียงเหนือของแนวปะทะเอ็นเคอาร์-อาเซอร์ไบจาน หน่วยต่าง ๆ ของกองทัพอาเซอร์ไบจานได้โจมตีเป็นวงกว้างแก่ฝ่ายอาร์เมเนีย หลังจากมีการใช้ปืนใหญ่ กลุ่มของกองกำลังอาเซอร์ไบจานได้เริ่มการโจมตีด้วยทหารราบ ภายใต้การนำของร้อยเอกอาร์เมนัก อูร์ฟานยาน ทหารชายแดนอาร์เมเนียที่มีจำนวนน้อยกว่าได้เริ่มต้านอย่างหนัก หลังจากความพยายามในการรุกเข้าไปล้มเหลวสองครั้งและสูญเสียรถถังไปหนึ่งคัน กองกำลังอาเซอร์ไบจานได้ถอนกำลังกลับไปยังตำแหน่งเดิมและกลับมาระดมยิงปืนใหญ่บนแนวปะทะอีกครั้ง ร้อยเอกอูร์ฟานยานและคยารัม สโลยัน พลปืนกลชาวยาซิดี-อาร์เมเนีย ได้ถูกสังหารในเวลาไม่นาน หลังจากผู้บัญชาการได้เสียชีวิตลง โรเบิร์ต อาบาจยานซึ่งได้รับบาดเจ็บที่ขาในขณะนั้นได้ตัดสินใจด้วยการนำตนเองเป็นแนวต้าน โดยหลังจากที่กองทัพอาเซอร์ไบจานสามารถรุกเข้าไปในแนวทหารได้ เขาได้นำอันดรานิก โซห์รายันซึ่งเป็นพลปืนกลที่ได้รับบาดเจ็บเข้าไปในสนามเพลาะ ซึ่งอยู่ห่างออกไป 30 เมตร (98 ฟุต) ในห้องใต้ดิน อาบาจยานได้ทำการติดต่อกับผู้บังคับกองพันและให้ข้อมูลที่มีประโยชน์เกี่ยวกับสถานการณ์ของปฏิบัติการ เขาได้แจ้งอันตรายที่อาจเกิดขึ้นแก่ผู้บังคับกองพันที่รีบเข้าไปช่วยเหลือ หลังจากที่อันดรานิก โซห์ราเบียนสูญเสียเลือดจนเสียชีวิต อาบาจยานยังคงสู้รบเพียงลำพังจากห้องใต้ดินกับกองกำลังข้าศึกเป็นจำนวนมาก หลังจากเห็นทหารอาเซอร์ไบจานที่กำลังเข้ามาใกล้ เขาได้ดึงดูดความสนใจของพวกเขาด้วยการยกมือขึ้นและแสร้งว่ายอมแพ้ พร้อมกับทำการเก็บระเบิดมือไว้อย่างลับ ๆ อาบาจยานปล่อยให้ทหารอาเซอร์ไบจานสองนายเข้าใกล้ตนและทำการฆ่าตัวตายด้วยการระเบิดตัวเองด้วยระเบิดมือ ยังไม่แน่ชัดว่าเขาสามารถฆ่าหรือทำร้ายทหารข้าศึกได้หรือไม่ หลังจากที่ได้ตัดสินใจเช่นนั้นแล้ว เขาได้ติดต่อทางวิทยุและกล่าวว่า 'ท่านพันเอก ท่านพันเอก ผมอยากให้ท่านบอกกับทุกคนว่า ณ ตำแหน่งนี้ ลูกน้องของผมเสียชีวิตแล้ว พี่น้องของผมก็เสียชีวิตแล้ว มีชาวเติร์กอาศัยอยู่บนแผ่นดินนี้ ตอนนี้ผมกำลังลาก (ฟังไม่ชัด) ผมอยากให้ท่านบอกทุกคน ใครก็ตามที่สละตำแหน่งนี้ พวกเขาคือแม่ (ระเบิด)' เมื่อวันที่ 8 เมษายน หลังจากมีการบรรลุข้อตกลงร่วมกันระหว่างทั้งสองฝ่าย ศพของอาบาจยานและโซห์รายันได้ถูกพบในปฏิบัติการค้นหาร่าง พิธีศพ เมื่อวันที่ 11 เมษายน ค.ศ. 2016 อาบาจยานได้ถูกฝังไว้ที่วิหารทหารเยราบลูร์ โดยพิธีศพได้ถูกจัดขึ้นไว้ด้านหน้าโบสถ์เซนต์จอห์นแบปทิสต์ในเยเรวาน วีรบุรุษแห่งอาร์ตซัค อาบาจยานได้รับรางวัล 'วีรบุรุษแห่งอาร์ตซัค' ซึ่งเป็นเกียรติยศสูงสุดและเครื่องราชอิสริยาภรณ์ 'อินทรีทองคำ' 'สำหรับความไม่เกรงกลัวและความกล้าหาญอันโดดเด่นที่แสดงให้เห็นระหว่างการป้องกันพรมแดนของรัฐเอ็นเคอาร์ระหว่างปฏิบัติการทางทหารขนาดใหญ่ที่เกิดขึ้นตั้งแต่วันที่ 2 ถึง 5 เมษายน' เขาเป็นผู้ได้รับรางวัล 'วีรบุรุษแห่งอาร์ทซัค' คนที่ 24 และยังเป็นบุคคลที่อายุน้อยที่สุดที่เคยได้รับตำแหน่งนี้ในอายุ 19 ปี อ้างอิง